b'\n_START_ARTICLE_\nHMS Antelope (F170)\n_START_SECTION_\nPalvelus\n_START_PARAGRAPH_\nHMS Antelope saapui Falklandille 21. toukokuuta 1982. Se joutui nelj\xc3\xa4n Argentiinan ilmavoimien A-4B-rynn\xc3\xa4kkokoneen maaliksi, kun se oli suojaamassa San Carlosin maihinnousualuetta. Ensimm\xc3\xa4isen parin hy\xc3\xb6kk\xc3\xa4yksen toisen koneen torjui HMS Ardentin laukaisema Sea Cat -ohjus, mutta toisen koneen 500 kg:n pommi osui aluksen kylkeen ja surmasi stuertti Mark R. Stephensin. Pommi ei kuitenkaan r\xc3\xa4j\xc3\xa4ht\xc3\xa4nyt._NEWLINE_Toinen konepari hy\xc3\xb6kk\xc3\xa4si takavasemmalta. Toinen koneista sai osuman 20 millimetrin ilmatorjuntatykin kranaatista. Koneen pommi l\xc3\xa4p\xc3\xa4isi kuitenkin aluksen rungon r\xc3\xa4j\xc3\xa4ht\xc3\xa4m\xc3\xa4tt\xc3\xa4. Alukseen j\xc3\xa4\xc3\xa4neen kahden pommin purkuyritys johti aluksen tuhonneeseen ketjureaktioon toisen pommin lauettua.'